Na temelju članka 141. alineja 4. Zakona o odgoju i obrazovanju u srednjoj školi(NN br. 87/08, 86/09, 92/10, 105/10, 90,11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20, na temelju članka 52. Zakona o proračunu (NN br. 87/08, 136/12 i 15/15), članka 28. Statuta Sisačko-moslavačke županije (SGSMŽ BR. 11/9, 5/10, 2/11 I 3/13) i na temelju članka 24. stavka 3. i članka 39. Statuta Učeničkog doma - Kutina na prijedlog ravnateljice Domski odbor donosi

**Akt o ostvarivanju i korištenju vlastitih prihoda**

Članak 1.

 Ovim Aktom utvrđuje se ostvarivanje i korištenje vlastitih prihoda koje ostvaruje Učenički dom – Kutina čiji je osnivač Sisačko-moslavačka županija.

Članak 2.

 Pod vlastitim prihodom podrazumijeva se prihod kojeg Učenički dom – Kutina ostvaruje obavljanjem osnovne djelatnosti i ostalih poslova u okviru svoje djelatnosti, te prihod ostvaren temeljem najma opreme ili zakupa prostora, što se ne financira iz državnog proračuna, niti proračuna županije.

Članak 3.

 Vlastiti prihodi ostvareni na tržištu od obavljanja osnovne djelatnosti Doma i ostalih poslova u okviru svojih djelatnosti koristi se prvenstveno za pokriće izdataka nastalih obavljanjem tih poslova.

 Ostatak prihoda Dom koristi za tekuće izdatke, troškove stručnog usavršavanja odgajatelja, za unaprjeđenje odgojno obrazovnog rada u Domu, te za izdatke nastale otklanjanjem manjih kvarova i hitnih intervencija u prostoru koji je predmet zakupa.

Članak 4.

 Dom može ostvarivati vlastite prihode obavljanjem osnovne djelatnosti i ostalih poslova u okviru svoje djelatnosti samo uz prethodno dobivenu suglasnost Županije - Upravnog odjela za prosvjetu, kulturu i sport.

Članak 5.

 Ako Dom obavlja poslove radi pomoći građanima i njihova zbrinjavanja, održavanje kulturnih manifestacija dužna je utvrditi cijenu usluga samo na razini pokrića izdataka tih poslova.

Članak 6.

 Osnovni preduvjet za dobivanje suglasnosti za obavljanje poslova iz članka 4. i članka 5. ovog Akta je da obavljanje ostalih poslova ne šteti redovnom obavljanju djelatnosti.

 Međusobna prava i obveze reguliraju se ugovorom između Doma i predstavnika korisnika prostora uz prethodnu suglasnost Upravnog odjela za prosvjetu, kulturu i sport.

Članak 7.

 Vlastiti prihodi Doma ostvareni na tržištu od obavljanja osnovne djelatnosti i ostalih poslova u okviru svoje djelatnosti u cijelosti ostaju na korištenju Domu, te se koriste prema odredbi i z članka 3. ovog Akta.

Članak 8.

 Vlastite prihode Dom je dužan evidentirati prema propisima kojima je uređeno računovodstvo proračuna.

Članak 9.

 Ovaj Akt stupa na snagu danom dobivene suglasnosti Domskog odbora.

KLASA: 003-08/20-01/01

URBROJ:2176-64-01-20-8

Kutina, 25.06.2020.

Predsjednik Domskog odbora:

Ante Turkalj